Module
Contents
Index 🔎︎

# Вметнување податоци од текстуални документи

Можете да вметнете текст во други видови документи, како табеларни пресметки и презентации. Забележете дека има разлика дали текстот е вметнат во текстуална рамка, ќелија на табеларна пресметка или во приказот на контури на презентацијата.

- Ако копирате текст во таблата со исечоци, можете да го вметнете со или без текстуални атрибути. Употребете ги кратенките на тастатура Команда Ctrl+C за копирање и Команда Ctrl+V за вметнување.

За да го изберете форматот во кој ќе ја вметнете содржината на таблата со исечоци, кликнете ја стрелката близу до Вметни иконата на лентата Стандардно, или изберете Уреди - Вметни специјално, и потоа изберете го соодветниот формат.

- Ако текстуален документ содржи заглавја форматирани со Стил на заглавје на пасус изберете Датотека - Испрати - Контура на презентација. Нов документ со презентација е креиран, кој ги содржи заглавјата како контура.

- Ако сакате да го преместите секое заглавје заедно со придружните пасуси, изберете ја командаДатотека - Испрати - AutoAbstract на презентација. Мора да го форматирате заглавјето со соодветниот стил на пасус за да можете да ја видите оваа команда.

## Копирање текст со употреба на повлечи и пушти

- Ако изберете текст и го повлечете во табеларната пресметка со повлечи и пушти, ќе се вметне како текст во ќелијата каде што ќе го пуштите глушецот.

- Ако го повлечете текстот на нормалниот приказ на презентацијата, OLE објект се вметнува какo LibreOffice приклучок.

- Ако го повлечете текстот до приказот со контури на презентацијата, ќе се вметне на локацијата на покажувачот.

Поврзани теми

Вметнување податоци од табеларни пресметки

Копирање објекти за цртање во други документи